เรียน ท่านผู้ว่าฯกทม. คุณชัชชาติ สิทธิพันธุ์ และ ผู้มีส่วนเกี่ยวข้อง ในเขตหนองจอก กรุงเทพฯ

บริเวณข้างบริษัทซีพี มีตลาดที่เป็นลักษณะตลาดนัด และมีรถมักจะจอดริมถนน โดยบริเวณนี้เป็นจุดกลับรถใต้สะพาน ที่มีรถสวนกันได้สองฝั่ง การที่คนใช้ถนนสุวินทวงศ์ ฝั่งขาออก (คือมุ่งหน้าฉะเชิงเทรา) ชิดซ้ายเพื่อกลับรถใต้สะพาน พบปัญหาว่า มีรถมาที่ตลาดแห่งนี้ แล้ว "จอดรถบนถนน" กินพื้นที่บนถนนที่เป็นจุดกลับรถเลย ขณะเวลา 16.00 น. จะเป็นช่วงที่มีคนเลิกงานจากที่อื่น จำเป็นต้องกลับรถบริเวณนี้ และ คนมาตลาดนัดนี้เวลานี้ก็จะจอดรถอยู่ตรงนี้เหมือนกัน ทำให้การสัญจรใต้สะพานตามหลักการจราจรผิดเพี้ยนไปหมด คือ ต้องเบียดเลน เบี่ยงเลนกัน แล้วจะไปเจอรถที่สวนออกมาจากใต้สะพาน มีความเสี่ยงอันตรายให้เกิดอุบัติเหตุอย่างมาก

อยากวอนขอให้ทีมงานจากกรุงเทพมหานคร ช่วยตรวจสอบตลาดแห่งนี้และขอคืนถนนให้รถสัญจรใช้งานตามปกติด้วยค่ะ

ได้แนบภาพประกอบมาด้วยค่ะ